Sindi spordisündmuseid mäletavate inimeste arvutuste põhjal selgus, et esimene Sindi-Reiu-Sindi suusamatk olevat korraldatud 1962. aastal. Suusamatku korraldati kuni 1987. aastani, seega tervelt veerand sajandit. Pärast seda möödus peaaegu teist veerand sajandit kuni jõuti ajaloolise matkatava taaselustamiseni. Kalmer Jürima teadis rääkida, et varem toimusid matkad üle põldude ja käesoleval korral peetud matk mööda Pärnu ja Reiu jõe jääd oli esmakordne.